Facel
Facelin perusti joulukuussa 1939 ranskalainen sotilaslentokoneiden valmistaja Bronzavia tuottamaan tarvitsemiaan erikoiskomponentteja. Bronzavian tekninen johtaja Jean Daninos oli aloittanut uransa Citroënilla autosuunnittelijana Traction Avant -mallien parissa. Hän siirtyi Citroënilta ensin Morane-Saulnier’lle ja sitten Bronzavialle. Toisen maailmansodan aikana hän työskenteli Yhdysvalloissa General Aircraft -yhtiössä, joka käytti valmistuksessaan Bronzavian patentteja. Sodan jälkeen Daninos palasi Ranskaan ja otti johtoonsa Facelin. Facel oli fuusioituneena Metallon-yrityksen kanssa tammikuuhun 1953 saakka.
Faces (yhtye)
Small Faces hajosi, kun yhtyeen laulaja-kitaristi Steve Marriott lähti siitä ja perusti yhtyeen Humble Pie. Jäljelle jääneet jäsenet, Ronnie Lane (basso), Ian McLagan (kosketinsoittimet) ja Kenny Jones (rummut), jatkoivat yhteistä toimintaansa nimellä Faces. Marriottin tilalle yhtyeeseen tulivat The Jeff Beck Groupin jäsenet Ron Wood (kitara) ja Rod Stewart (laulu). Yhtyeen debyyttialbumi "First Step" (1970) julkaistiin levy-yhtiön erehdyksen johdosta Small Facesin nimellä.